આફ્રિકાના મોઝામ્બીક શહેરના નાના ટાઉન બેરામાં એક મોલમાં નોકરી કરતાં સીલુડીના શૌકત મામુજીની નિગ્રો લુંટારૂઓએ હત્યા કરી નાંખી છે. ગરીબ પરિવારને મદદ કરવા માટે શૌકત એક વર્ષથી વિદેશમાં રહી નોકરી કરતો હતો. તેના પરિવારમાં પિતા આદમભાઈ, માતાફરીદાબેન, ભાઇઓમાં ઈશાક, અબ્બાસ અને સિકંદરનો સમાવેશ થાય છે. શૌકતની પત્ની સાબેરા, પુત્રીઓ આયેશા,અફીફા અને પુત્ર ઝકકરિયા છે. શૌકતના મોત બાદ આખા પરિવારના માથે આભ તુટી પડયું છે. ગરીબીના કારણે તેઓ મૃતદેહને ભારત પરત લાવી શકે તેવી સ્થિતિમાં ન હોવાથી શૌકતનું મોઢુ પર અંતિમવાર જોઇ શકયા ન હતાં. વીડીયો કોલીંગથી તેમણે દફનવિધિ નિહાળી હતી. મહંમદ હુસેન ખલીલ બદાત સહિતના આગેવાનોએ આફ્રિકામાં વસતા ભારતીયો ખાસ કરીને ગુજરાતીઓની સલામતી માટે ભારત સરકાર પગલા ભરે તેવી માંગ કરી છે.